2. TEKSTIN TIIVISTÄMINEN

SET I

A. Read the text carefully and then retell it in your own words to your partner. Then ask your partner the questions below.

Aurinkorasva suojaa ihovaurioilta – vai suojaako?

Viimeisten tutkimusten mukaan aurinkorasva antaa iholle vain noin 40 prosenttia siitä suojasta, mitä pullon kyljessä lukee. Tämä johtuu asiantuntijoiden mukaan siitä, että ihmiset käyttävät rasvaa liian vähän. Liian ohut kerros saattaa altistaa käyttäjänsä UV-säteilyn aiheuttamille ihovaurioille.

Erityisesti alle 26-vuotiaiden nuorten aikuisten keskuudessa aurinkorasvan käyttö on ongelmallista. Suurin osa olettaa yhden kerroksen suojaavan heitä koko päivän, minkä seurauksena he viettävät koko päivän ulkona lisäämättä kertaakaan rasvaa. Lopulta he palavat auringossa. Tämän sijaan aurinkorasvaa pitäisi lisätä vähintään kolme kertaa päivässä. Sopiva määrä on puolikas teelusikallinen jokaista ruumiinosaa kohden. Miehet tarvitsevat tyypillisesti hieman enemmän kuin naiset.

Ihon palaminen auringossa saattaa altistaa useille erilaisille iho-ongelmille, joista kaikkein vaarallisin on ihosyöpä eli melanooma. Siltä suojautuakseen kannattaa siis lisätä tarpeeksi aurinkorasvaa päivän aikana, mikäli aikoo viettää paljon aikaa auringossa, sekä valita korkeampi suojakerroin. Tutkijat suosittelevat yli 30 suojakerrointa, sillä se antaa lisäsuojaa siinäkin tapauksessa, että rasvaa laittaa vain kerran päivässä.

**Questions:**

**1. Do you wear sunscreen when you're out in the sunshine?**

**2. Why do you think some people don't wear any?**

B. Read the text carefully and then retell it in your own words to your partner. Then ask your partner the questions below.

Matkailu avartaa

Lukion jälkeen monien unelma on päästä matkustamaan enemmän. Moni on matkustanut jo pienestä pitäen vanhempiensa kanssa, ja osa on käynyt vaihdossa ulkomailla lukioaikana. Mutta miksi matkustaminen on niin kiehtovaa? Ja miksi matkalle kannattaa lähteä?

Kyselyiden mukaan useimmat ovat sitä mieltä, että matkustaminen tekee onnelliseksi. Matkalla pääsee näkemään uusia asioita, rentoutumaan, irti arjesta. Matkustamalla jonnekin muualle, oli se sitten kauas maailman toiselle puolelle tai ihan vaikka naapurimaahan Ruotsiin, saat uusia näkökulmia ja näet, miten asioita voi tehdä eri tavalla.

Matkustaminen myös muuttaa sinua ihmisenä. Tulet paitsi rohkeammaksi, myös kärsivällisemmäksi. Muihin maihin matkaaminen tarkoittaa sitä, että sinun pitää puhua uusien ihmisten kanssa ja selviytyä uusista tilanteista, joskus ihan niihin valmistautumatta, ja usein vielä vieraalla kielellä. Joudut myös joustamaan niin aikatauluista kuin suunnitelmista, sillä kaikki ei aina mene niin kuin ennalta on ajateltu.

Mutta ennen kaikkea opit arvostamaan sitä, mitä sinulla jo on. Kun on jonkin aikaa pois kotoa, sinne palaaminen onkin yhtäkkiä mukavaa!

**Questions:**

**1. When was the last time you travelled outside Finland?**

**2. What would your dream destination for a holiday be and why?**

SET II

**A. Read the text carefully and then retell it in your own words to your partner. Then ask your partner the questions below.**

Teknologian käyttö opetuksessa

Samalla kun teknologia ympärillämme kehittyy jatkuvasti kiihtyvää vauhtia, lisääntyy myös teknologian käyttö kouluissa ja opetuksessa. Teknologian opetuksellinen käyttö alkoi jo monia vuosikymmeniä sitten erityislasten auttamiseksi, esimerkiksi näkövammaisten oppilaiden kanssa. Teknologia on siispä ollut paitsi työkalu, myös pedagogisen muutoksen aloittaja.

Nykyään teknologiaa käytetään opetuksessa ja oppimisessa lähes koko ajan. Oppikirjat sähköistyvät, opettajat näyttävät vastaukset internetistä paperikopioiden sijaan, ja kannettavat tietokoneet ovat opiskelijoilla mukana melkein joka tunnilla. Niitä käytetään niin muistiinpanojen tekemiseen kuin tiedonhakuun. Tähän teknologian lisääntymiseen liittyy olennaisesti muutos siinä, miten opiskelijat ja opettajat käyttävät ja käsittelevät tietoa. Siinä missä aikaisemmin tiedon saanti saattoi riippua siitä, miten paljon rahaa koululla oli käyttää tietokirjoihin, tai paikalliskirjaston läheisyydestä, nyt tieto on kaikkien saatavissa paikasta riippumatta.

Kuitenkin tutkimusten mukaan monilla opettajilla on ollut vaikeuksia integroida teknologiaa opetukseen. Teknologian lisääntyessä vaarana onkin, että sitä käytetään silloinkin, kun mitään varsinaista tarvetta ei ole eikä se itse asiassa sovi vaadittuun tehtävään lainkaan.

**Questions:**

**1. Name a few examples of how technology is used in your school.**

**2. What are the downsides of technology that you have noticed in school?**

**B. Read the text carefully and then retell it in your own words to your partner. Then ask your partner the questions below.**

Sinilevä vaanii vesissä kesällä – näin tunnistat sen

Kuumalla kesähelteellä monet ovat sitä mieltä, että paras tapa käyttää aikaa on mennä lähimmälle rannalle, rentoutua ja käydä uimassa. Kesäiset mökkireissut, siellä lämmitetty sauna ja pulahdus raikkaaseen järviveteen ovat monelle olennainen osa kesää. Mutta vedessä saattaa vaania ikävä yllätys: sinilevä.

Varoituskylttejä sinilevästä näkee yleisillä uimarannoilla, mutta oman mökin rannassa se pitää usein pystyä tunnistamaan itse. Yksi hyvä keino tunnistaa sinilevä on se, että se kelluu aina vapaasti. Jos otat lasiin vettä järvestä ja odotat muutaman tunnin, voit määrittää levän sen perusteella, nouseeko se lasissa pinnalle vai ei. Viherlevä sen sijaan painuu aina lasin pohjalle, ja vedessä kasvaessaan se usein kiinnittyy laituriin, kiviin tai muihin kasveihin.

Sinilevä voi aiheuttaa myrkytysoireita, ja sen takia vedessä, jossa sitä on, ei missään nimessä saa uida. Sitä ei myöskään saa juoda, tai käyttää saunassa löylyvetenä. Veden juomakielto pätee myös lemmikkieläimiin. Suomen ympäristökeskus valvoo kaikkia vesiä kesäisin, joten voit aina tarkistaa veden laadun keskuksen nettisivuilta.

**Questions:**

**1. What do you do on a hot summer day?**

**2. Do you feel that Finns take algae seriously enough?**

SET III

**A. Read the text carefully and then retell it in your own words to your partner. Then ask your partner the questions below.**

Jos jatko-opintopaikka jää saamatta

Ylioppilaskirjoitusten päättyminen ei suinkaan merkitse kokeiden päättymistä, sillä suurin osa lukio-opiskelijoista hakee samana keväänä jatko-opintopaikkaa korkeakoulusta. Pääsykokeet pidetään yleensä loppukeväällä tai alkukesällä, ja kesä-heinäkuussa tulevat sitten kirjeet, jotka varmistavat sen, että korkeakoulupaikka on saatu… tai sitten ei.

Valitettavasti joka vuosi on niitä hakijoita, jotka eivät saa sitä paikkaa, jota ovat hakeneet. Se on kova paikka ja suuri pettymys monelle. Jatko-opintopaikan hakeminen on nykyään haastavaa, sillä opiskelupaikoista käydään kovaa kilpailua, erityisesti isoissa kaupungeissa. Pettymyksen keskellä on siis hyvä muistaa, että paljon muitakin hyviä ja osaavia hakijoita jää ilman paikkaa. Unelma-ammattia ei silti kannata hylätä heti ensimmäisen pettymyksen jälkeen: joskus tie kohti opiskelupaikkaa vaatii kovaa työtä ja paljon motivaatiota. Kannattaa kuitenkin pohtia, mikä alassa viehättää, ja mitä haluaa tulevaisuuden ammatilta. On mahdollista, että samankaltaiseen ammattiin voi päästä jotain muutakin kautta.

Jos jatko-opintopaikka jää saamatta, se tarkoittaa välivuotta opinnoista. Välivuotena kannattaa tehdä asioita, jotka kokee itse merkitykselliseksi: matkustaa, tehdä töitä, hankkia uusia kokemuksia. Se kannattaa myös hyödyntää harjoittelemalla opiskelutaitoja, jotka sitten auttavat pääsykokeista selviämisestä.

**Questions:**

**1. Do you know what you are going to do after high school? Do you have several options or just one?**

**2. Do you think it’s too difficult to get accepted to a university in Finland?**

**B. Read the text carefully and then retell it in your own words to your partner. Then ask your partner the questions below.**

Ruoat jääkaappiin vai huoneenlämpöön?

Joskus ruoka saattaa saada tunteet kuumenemaan – ei niinkään itse ruoka, vaan se missä eri ruoka-aineita tulisi säilyttää. Osan mielestä kananmunat kuuluvat jääkaappiin, toiset sanovat, että niitä pitää ehdottomasti säilyttää huoneenlämmössä. Sama pätee esimerkiksi leipään tai tomaatteihin. Mutta onko tähän oikeaa vastausta, vai pelkästään mielipiteitä?

Asiantuntijoiden mukaan kananmunien säilyttämisessä tärkeää ei ole niinkään se, pidetäänkö ne viileässä, vaan se, että ne pidetään liikkumattomana, ja mielellään terävä pää alaspäin. Siksi niin monen jääkaapissa oleva kananmunateline on niille huono paikka, sillä munat liikkuvat samalla, kun ovea avataan ja suljetaan.

Ovi on myös erityisen huono paikka säilyttää mitään, minkä pitäisi olla tasaisen viileässä, kuten maito ja tuoremehu. Koko jääkaapin kylmin paikka on jääkaapin alaosa, sillä lämmin ilma nousee ylöspäin. Siksi esimerkiksi lihat ja kalat kannattaa säilöä jääkaapin alaosaan. Vihanneksille puolestaan kaapissa on omat laatikot, ja nämä laatikot suojaavat vihanneksia kylmältä. Osa, kuten tomaatit, viihtyvät kuitenkin parhaiten huoneenlämmössä: jääkaapissa tomaatti vettyy eikä sen maku pysy yhtä hyvänä.

**Questions:**

**1. Do you prefer keeping eggs, bread and tomatoes in the fridge or at room temperature?**

**2. Are there some foods that you find unethical?**